UMnuz Joe Ndlovu ongumculi wokholo
Lo mlisa uthi umculo uqale ukuwuthanda kusukela esemncane eneminyaka eyi-11 ubudala, kodwa ngaleso sikhathi wayethanda umculo owaziwa ngokuthi yisicathamiya.
“Ukucula ngikuthande ngisawumfanayana ngize ngaba yingxenye ye-choir yase bandleni. Ngokuhamba kwesikhathi ngijoyine ithimba labaculi esikoleni.”
Uthe ngo-2013 yilapho abona khona impilo yakhe emculweni ishintsha ngedlela eyisimangaliso ngoba waba nothando lokucula umculo wokholo.
“Ngonyaka ka-2013, ngabanothando lokucula umculo wokholo lolu thando lwangenza ngaze ngaqopha ucwecwe olunesihloko esithi: Leli Vangeli ngo-2014 eline zingoma zokholo. Kwaba kuhle kakhulu ngoba ngakwazi ukudayisa ama-copy angama-500,” kusho yena.
UMnuz Ndlovu ubeyi ngxenye yemcimbi emkhulu eNingizimu Afrika ngaphambilini.
“Kuningi engingathi ngiziqhenya ngakho engibe yingxenye yakho selokhu ngaqala le ndima yomculo. Ngicule ezindaweni eziningi kubalwa e-Inkosi Albert Luthuli International Convention Centre [ICC], eCity Hill Church, ohlelweni olaziwa ngokuthi yi-eTV Sunrise nase bandleni i-Umlazi Ark Fellowship.”
uMnuz Ndlovu uthe kuningi afisa ukukwenza ngethalente lakhe lokucula njengoku fundisa intsha ngomculo wokholo nokuthi ikwazi ukuqhakambisa amathalente ayo emphakathini.
“Ngiyazi ukuthi iningi intsha enethalente lokucula yingakho ngifisa ukuyiqeqesha ukuthi ibe ngabaculi bomculo wokholo.
Iningi lentsha alazi nokuthi kumele liqalephi uma lifuna ukuqhakambisa ithalente layo yingakho ngifisa ukuthi ngiyisiza.
Lokhu futhi kungezinye zezindlela zokuthi intsha ingabi wuvanzi emgwaqeni,” kusho yena.
“Leli thalente ngaliphiwa wuNkulunkulu ngabe nginephutha uma ngingalivezi emphakathini naseNingizimu Afrika.
Ngifisa intsha ikwazi ukushumayela izwi lika Nkulunkulu ngoba yilona elisiphilisayo.”
“Ngihlale ngiyitshela intsha ukuthi ingapheli amandla ngasekufundeni futhi kumele ingadlali ngekusasa layo.
Impumelelo uyithola uma ubekezela futhi uma uzimisela.